Fleetwood Mac

Fleetwood Mac ir britu/amerikāņu rokmūzikas grupa, kas dibināta 1967. gadā Londonā.

 Vēsture 
Viens no grupas dibinātājiem bija ievērojamais blūzmenis Pīters Grīns, kura ietekmē pirmajos pastāvēšanas gados Fleetwood Mac pievērsās šim stilam. Grupas sākotnējo sastāvu veidoja Grīns (ģitāra, vokāls), Džeremijs Spensers (ģitāra, vokāls), Džons Makvī (basģitāra) un Miks Flītvuds (sitamie instrumenti). Drīz pēc grupas izveidošanas tai pievienojās arī Denijs Kērvins (ģitāra, vokāls).

Pēc Grīna aiziešanas 1970. gadā grupas sastāvs mainījās, līdz 1975. gadā par tās seju kļuva vokāliste Stīvija Niksa, bet Fleetwood Mac mainīja savas mūzikas stilu, iegūstot popmūzikai līdzīgāku skanējumu. Piedzīvojot vairākas sastāva maiņas, ar nelieliem pārtraukumiem grupa turpina darboties līdz pat šim brīdim.

No 17 izdotajiem Fleetwood Mac studijas albumiem lielāko popularitāti ieguva 1977. gada albums Rumours un 1987. gadā izdotais Tango in the Night. Rumours 31 nedēļu ieņēma Billboard Top 200 augstāko pozīciju, saņēma Grammy balvu kā 1977. gada labākais albums un ar vairāk kā 40 miljoniem pārdoto kopiju kļuva par desmito visu laiku pārdotāko albumu (2012. gada dati). Savukārt Tango in the Night ASV saņēma trīskāršo, bet Lielbritānijā astoņkārtējo platīna sertifikāciju.

 Diskogrāfija 

 Studijas albumi 
 1968: Fleetwood Mac (Peter Green's Fleetwood Mac)
 1968: Mr. Wonderful
 1969: Then Play On
 1970: Kiln House
 1971: Future Games
 1972: Bare Trees
 1973: Penguin
 1973: Mystery to Me
 1974: Heroes Are Hard to Find
 1975: Fleetwood Mac
 1977: Rumours
 1979: Tusk
 1982: Mirage
 1987: Tango in the Night
 1990: Behind the Mask
 1995: Time
 2003: Say You Will
 2013: Extended Play

 Atsauces 

 Ārējās saites 

 Oficiālā mājaslapa  

Kategorija:1960. gadu mūzikas grupas
Kategorija:1970. gadu mūzikas grupas
Kategorija:1980. gadu mūzikas grupas
Kategorija:1990. gadu mūzikas grupas
Kategorija:2000. gadu mūzikas grupas
Kategorija:2010. gadu mūzikas grupas
Kategorija:Anglijas blūza grupas
Kategorija:Anglijas poproka grupas
Kategorija:ASV popgrupas
Kategorija:ASV rokgrupas
Kategorija:Grammy balvas ieguvēji